jkorsvik/nowiki_second_scrape_merged huggingface dataset:
José Joaquín Rojas

José Joaquín Rojas Gil (født 8. juni 1985 i Cieza, Murcia) er en profesjonell spansk landeveissyklist. Han sykler for det spanske laget Movistar Team.


== Meritter ==


== Referanser ==


== Eksterne lenker ==
Offisielt nettsted 
(en) José Joaquín Rojas – kategori av bilder, video eller lyd på Commons 
(en) José Joaquín Rojas – Olympedia 
(en) José Joaquín Rojas – Sports-Reference (OL-resultater – arkivert) 
(en) José Joaquín Rojas – ProCyclingStats 
(en) José Joaquín Rojas – Cycling Archives 
(en) José Joaquín Rojas – Cycling Quotient 
(en) José Joaquín Rojas – CycleBase 
(en) José Joaquín Rojas – TheSports.org 
(es) José Joaquín Rojas – as.com
Ragnhild Lund

Ragnhild Lund (født 7. juni 1951) er professor emerita i geografi ved NTNU i Trondheim. Hun har særlige forskningsinteresser innenfor utviklingsteori og metode, kjønn og utvikling, tvungen migrasjon/krig og konflikt/fordriving, lokal samfunnsplanlegging og mobilisering samt barneforskning.


== Utdannelse og karriere ==
Lund fikk graden cand. philol. ved Universitetet i Bergen i 1979 med avhandlingen Prosperity through Mahaweli - Women’s Working and Living Conditions in a Settlement Area.I 1994 ble hun dr. polit. ved Universitetet i Trondheim med avhandlingen Gender, Place and Social Change: Towards a Geography Sensitive to Gender, Place and Social Change (vol. 1) and Gender and Place: Examples from Two Case Studies (vol. 2).Lund har vært tilknyttet NTNU (frem til 1996: Universitetet i Trondheim) fra 1980, først som stipendiat, deretter førsteamanuensis og fra 1994 som professor ved Institutt for geografi. I perioden 1993–1995 hadde hun permisjon for å arbeide som Associate Professor ved Asian Institute of Technology i Bangkok.


=== Større forskningsprosjekter (utvalg) ===
Lund har deltatt i, og vært leder for, flere store, internasjonale forskningsprosjekter. Et utvalg av de nyeste prosjektene er listet opp nedenfor:

2017–2021 : Sustainable Entrepreneurship and Skill Integrated Education. Finansiert av UTFORSK/SIU.
2016–2019 (prosjektleder og hovedforsker): Migration and collectives/networks as pathways out of poverty: Gendered vulnerabilities and capabilities amongst poor fishing communities in Asia, finansiert av FRIHUMSAM/Norges forskningsråd.
2011–2015 (prosjektleder og hovedforsker): Re-visiting Gender and Complexities in Changing Asia. Finansiert av NORGLOBAL/Norgs forskningsråd.
2012–2017 (rådgiver og forsker): Evaluating interventions in antenatal care to identify and assist victims of gender based violence in Nepal and Sri Lanka. Finansiert av GLOBVAC/Norges forskningsråd.
2009– (prosjektleder og hovedforsker): Mobile livelihoods and gendered citizenship: The counter-geographies of indigenous people in India, China and Laos. Finansiert av FRIMUF/Norges forskningsråd.


=== Publikasjoner ===
(no) Publikasjoner av Ragnhild Lund i forskningsdokumentasjonssystemet CRIStin
(no) Publikasjoner av Ragnhild Lund i BIBSYS
«Ragnhild Lund». Besøkt 10. mars 2021.  Lunds profil i ResearchGate, med publikasjoner og siteringer


=== Æresbevisninger ===
Lund er blitt utnevnt til Honorary Visiting Professor ved følgende universiteter og forskningsinstitusjoner: Asian Institute of Technology, Bangkok (2002–); Post-war Reconstruction Unit, York University (1999); Human Development Foundation, Odisha, India (2007–2012); Centurion University, Bhubaneswar, Odisha, India (2016–2020).
I 2011 ble hun tildelt NTNUs Internasjonaliseringspris, som tildeles en ansatt som gjennom sin vitenskapelige virksomhet, undervisning og/eller forskning har bidratt til å gjøre NTNU internasjonalt fremragende.


== Referanser ==


== Eksterne lenker ==
«Ragnhild Lund - NTNU». www.ntnu.no. Besøkt 10. mars 2021.  Lunds profilside på ntnu.no
Stee

Stee (gammelnorsk «steði», elvebredd) er et tettsted i Vestre Slidre. Stee ligger innerst i Slidrefjorden. 
Her finnes Lomen kraftverk med fallhøyde 307 meter. Arnelund daglegvare som driver med tradisjonsbakeri har hatt sammenhengende handel siden 1885. Vei mot Lomen kirke fra 1914.
Nikola Gruevski

Nikola Gruevski (makedonsk: Никола Груевски) (født 31. august 1970 i Skopje) er en tidligere statsminister i Republikken Makedonia. Han var statsminister fra 27. august 2006 til 18. januar 2016. Gruevski representerte partiet Den indre makedonske revolusjonære organisasjon-Det demokratiske parti for makedonsk nasjonal enhet (VMRO-DPMNE), og var partiets leder fra mai 2003. 
I mai 2017 ble han dømt til to år i fengsel for hvitvasking av penger og korrupsjon. I november 2018 unndro han seg soning og flyktet til Ungarn, hvor han ble innvilget politisk asyl av regjeringen Òrban.Gruevski er utdannet økonom. Han har sin utdannelse fra St. Klement av Ohrid Universitetet i Bitola og London Securities Institute.
Fra 1998 til 1999 var Gruevski minister uten portefølje og handelsminister etterfulgt av en lengre periode som finansminister fra desember 1999-september 2002. Fra september 2002 til august 2006 Gruevski medlem av nasjonalforsamlingen. Han har også representert Republikken Makedonia i Verdensbanken og i Den europeiske bank for gjenoppbygning og utvikling.


== Referanser ==


== Eksterne lenker ==
(en) Nikola Gruevski – kategori av bilder, video eller lyd på Commons 
The President of the Government of Republic of Macedonia, Nikola Gruevski, M.A. biografi fra regjeringens nettsted
Grand Teton nasjonalpark

Grand Teton nasjonalpark er en nasjonalpark i delstaten Wyoming, USA. Parken ble etablert 26. februar 1929, og er på 1255 km². Nærmeste nasjonalpark til parken er Yellowstone nasjonalpark. Parken har fått navnet sitt etter fjellet Grand Teton, som med sine 4197 m er det høyeste fjellet i fjellkjeden Teton Range.
Fjellene fikk navnet sitt av en fransk pelsjeger som så dem fra Idaho-siden av fjellkjeden og kalte dem tétons, fransk slang for bryster, som antagelig refererte til formen på fjelltoppene. Parken ble etablert 26. februar 1929, og dekker et område på 1255 km².
Det er over 320 km med stier for fotturister i Grand Teton nasjonalpark.
Parken har et stort mangfold innen biologi, og det lever omtrent tusen forskjellige karplanter i parken. Det er også flere granarter, blant annet fjelledelgran og engelmannsgran. Det lever også mange forskjellige dyr i parken, ganske likt livet i den norske skogen. Ekorn, mår, svartbjørn, elg, wapiti og ulv er bare noen av artene du finner i parken.


== Se også ==
Nasjonalparker i USA


== Eksterne lenker ==
(en) Offisielt nettsted 
(en) Grand Teton National Park – kategori av bilder, video eller lyd på Commons 
(en) Grand Teton National Park – galleri av bilder, video eller lyd på Commons
Johann Theodor Roscher

Johann Theodor Roscher (født 1. november 1755 i Mildenau i Sachsen, død 3. november 1829 i Döhlen) var saksisk, senere prøyssisk hytteinspektør ved Spiegelglashütte Friedrichsthal. 
Under den russiske fremrykningen i avslutningsfasen av Napoleonskrigen ble han i 1813 tatt til fange av russiske tropper og hans egne arbeidere.


== Familie ==
Flere av hans sønner var aktive innen bergverk og hyttevesen:

Adolf Theodor Roscher, grunnlegger og eier av Glasfabrik Döhlen.
Clemens August Carl Roscher studerte ved Bergakademie Freiberg.
Friedrich Christian Gotthilf Roscher (1791 – 1859) kom til Norge, der han ble hytteinspektør ved Blaafarveverket
Gustav Traugott Roscher var eier av Oppesches Blaufarbenwerke i Saalfeld/Saale og senere hytteinspektør ved Blaafarveverket.
Motorvognavgift

Motorvognavgift er avgifter på kjøp, eie og bruk av motorvogn i Norge.Engangsavgift og omregistreringsavgift er avgifter på kjøp av motorvogn, årsavgift for motorvogn og vektårsavgift er avgifter på eie av motorvogn, mens veibruksavgift på bensin og veibruksavgift på autodiesel er avgifter på bruk av motorvogn.


== Referanser ==
Røytjern

Røytjern (eller Røytjenn) er et vann mellom Bjørkelangen og Setskog i Aurskog-Høland kommune i Viken. Røytjern ligger 227 meter over havet. Tar man gåturen rundt vannet oppdager man demningen på sydsiden som vitner om storhetstiden til Eidsverket på Bjørkelangen. Røytjenn er vannmagasin for div virksomhet.  Det er tilrettelagt med badeplass på Røytjern, og badeplassen på Røytjern er den mest benyttede badeplassen for befolkningen i de nordre deler av Aurskog-Høland. Det er satt ut ørret i Røytjern, og Aurskog-Høland kommune har tilrettelagt med fiskeplasser for bevegelseshemmede på Røytjern. Fiskearter: gjedde, abbor, røye, ørret, ørekyt.


== Kilder ==
Kommunens kartgrunnlag
Engangsavgift

Engangsavgift på motorvogn er en særavgift til statskassen.
Engangsavgiften betales ved førstegangsregistrering i det sentrale motorvognregisteret. Den pålegges alle biler, men lastebiler og busser med lengde over 6 meter og med mer enn 17 seteplasser er unntatt. 
Forløperen til engangsavgiften ble innført i 1955 som et midlertidig tiltak for å begrense valutaforbruket. I dag har engangsavgiften først og fremst til hensikt å skaffe staten inntekter. Avgiften beregnes på grunnlag av mest mulig objektive kriterier og skal også ivareta hensynet til miljø og sikkerhet. I tillegg skal kostnadene ved å administrere avgiften holdes på et lavest mulig nivå. Gjennom en progressiv satsstruktur er det også lagt vekt på fordelingshensyn.
De avgiftspliktige kjøretøyene er delt inn i ni avgiftsgrupper med til dels ulike satser og/eller beregningsgrunnlag. For kjøretøy i avgiftsgruppe a (hovedsakelig personbiler) beregnes engangsavgiften som hovedregel på grunnlag av kjøretøyenes CO2-utslipp, motoreffekt og egenvekt. For kjøretøy i gruppe a som ikke omfattes av plikten til å dokumentere drivstofforbruk eller CO2-utslipp, beregnes avgiften på grunnlag av slagvolum som alternativ til CO2-utslipp. Slagvolumkomponenten har forskjellige satser avhengig av om kjøretøyet er bensindrevet eller ikke.
For kjøretøy i avgiftsgruppene b, c, h og j (varebiler klasse 2, campingbiler, drosjer og minibusser) beregnes engangsavgiften som en prosentvis andel av avgiften i avgiftsgruppe a. I avgiftsgruppe e (beltebiler) beregnes avgiften på grunnlag av tollverdien. For kjøretøy i avgiftsgruppe f (motorsykler) benyttes slagvolum og motoreffekt som beregningsgrunnlag, sammen med en stykkavgift. I avgiftsgruppe g (beltemotorsykler) beregnes engangsavgiften ut fra kjøretøyenes slagvolum, motoreffekt og egenvekt. Kjøretøy i avgiftsgruppe i (veteranbiler) ilegges kun en stykkavgift.
Det er til dels store forskjeller i avgiftsnivået mellom de ulike avgiftsgruppene. Avgiftssatsene framgår av avgiftsvedtaket § 2.
Ved første gangs registrering av bruktimporterte kjøretøy skal det gis et fradrag i avgiften beregnet etter kjøretøyets alder. Fradragene er angitt prosentvis i en tabell bygget på gjennomsnittlig prisfall for kjøretøy i Norge. En kan alternativt kreve en mer individuell metode for beregning av bruksfradrag.
Vrakpantavgiften inngår i engangsavgiften, jf. avgiftsvedtaket § 2, og er i 2010 på 1 300 kroner. Oppsamlingssystemet for bilvrak skal sørge for innsamling og gjenvinning av kjøretøy. Ordningen ble iverksatt i 1978 og omfatter i dag bl.a. personbiler og campingbiler, snøscootere og minibusser. Oppsamlingssystemet skal gi en økonomisk motivasjon til å levere inn biler til vraking. Ved levering av kjøretøy til vraking utbetales en vrakpant, som i 2022 er på 3 000 kroner per kjøretøy.
Engangsavgiften innbragte i 2010 henhold til revidert nasjonalbudsjett for 2011 ca. 19,5 mrd. kroner.


== Referanser ==


== Eksterne lenker ==
Motorkjøretøy- og båtavgiftsloven
Vedtak om særavgifter, 2010
Forskrift om engangsavgift på motorvogner
Toll- og avgiftsdirektoratet
Hubert Cuisin de Méricourt

Hubert Cuisin de Méricourt eller Lu Junxian (født 7. november 1729 i Montdidier i Frankrike, død 20. august 1774 i Beijing) var katolsk misjonær i Kina tilhørende jesuittordenen. Han ankom Beijing i januar 1773 og virket ved hoffet som urmaker og med andre tekniske innretninger.


== Se også ==
Liste over kinamisjonærer tilhørende jesuittordenen


== Litteratur ==
Louis Pfister: Notices biographiques et bibliographiques sur les jésuites de l'ancienne mission de Chine, 1552-1773, Chang-hai, 1932-1934 (Nendeln: Kraus Reprint, 1971)
Luigi Cipolla

Luigi Cipolla (født 6. oktober 1736 i Caltavuturò ved Palermo på Sicilia i Italia, død før 1805 i Kina) var en katolsk kinamisjonær tilhørende jesuittordenen. Han hadde utdannelse også som glassmaker og som medisiner, og dro ut fra Lorient i følge med pater Louis de Poirot, ankom i 1771 via Kanton til Beijing.
Etter jesuittordenens opphevelse forble han i Beijing som vanlig prest.


== Litteratur ==
Louis Pfister: Notices biographiques et bibliographiques sur les jésuites de l'ancienne mission de Chine, 1552-1773, Chang-hai, 1932-1934 (Nendeln: Kraus Reprint, 1971)


== Se også ==
Liste over kinamisjonærer tilhørende jesuittordenen
Psykedelia

Psykedelia er et begrep som ble gitt til subkulturen av mennesker som ofte brukte psykedeliske stoffer som Psilocybin, LSD, meskalin og peyote på 1960-tallet. Begrepet brukes også for å beskrive psykedelisk kunst og psykedelisk musikk. 
Psykedelisk kunst og musikk prøver vanligvis å gjenskape eller reflektere opplevelsen av endrede bevissthetstilstander. Psykedelisk kunst består ofte av forvrengte eller surrealistiske bilder, lyse farger og fulle spektre og animasjoner (som tegneserier) for å fremkalle og formidle til betrakteren eller lytteren hva kunstneren opplevde under påvirkning av psykedelika, eller forsterke opplevelsen til rusbrukeren. Psykedelisk musikk inneholder forvrengt elektrisk gitar, elementer av indisk musikk som sitar, elektroniske effekter, lydeffekter og etterklang, samt studioeffekter som å spille lydbånd bakover eller panorere lyden fra side til side. Begrepet «psykedelisk» kommer fra det eldgamle greske ordet psychē (ψυχή, «sinn») og dēloun (δηλοῦν, «å gjøre synlig, å avsløre»), oversatt som «lar bevisstheten manifesteres».
En psykedelisk opplevelse er preget av en slående oppfatning av aspekt av ens sinn som ikke tidligere er bekjent, eller av et kreativ overflod fra et frigjort sinn. Psykedeliske tilstander er en serie opplevelser som inkluderer endringer i oppfatning som hallusinasjoner, synestesi, endret bevissthetstilstand eller fokusert bevissthet, variasjoner i tankeprosesser, transe eller hypnotiske tilstander, mystiske tilstander og andre tankeendringer. Psykedeliske tilstander kan oppnås gjennom ulike teknikker, som meditasjon, stimulering av sansene eller sensorisk deprivasjon, og oftest ved hjelp av psykedeliske stoffer. Når disse psykoaktive stoffene blir brukt til religiøse, sjamanistiske eller spirituelle formål, kalles de enteogen. En som bruker psykedeliske stoffer til åndelige formål eller selvoppdagelse, blir ofte referert til som psykonaut.


== Se også ==
Psykedelisk
Psykedelisk musikk og kunst
Psykedeliske stoffer


== Referanser ==


== Kilder ==
Denne artikkelen bygger på «Psychedelia» frå Wikipedia på engelsk, den 23. september 2016.
Cointet-element

Cointet-elementet, også kjent som Belgian Gate (belgisk port) eller C-element, var et tungt stålgjerde. Et element var rundt tre meter bredt og to meter høyt, vanligvis montert på hjul og brukt som et anti-tank-hinder.
Elementet var det mest vanlige barrikadeelementet i den belgiske KW-linjen, en tankbarrikade som ble bygget mellom september 1939 og mai 1940. 28 belgiske bedrifter produserte i oppdrag av Belgias forsvarsdepartement 77 000 av dem. Mange ble plassert på KW-linjen mellom landsbyen Koningshooikt og byen Wavre som hovedforsvarslinje i tilfelle av en tysk invasjon med panserkjøretøy gjennom sentrale deler av landet. Cointet-elementene ble plassert ved siden av hverandre i en sikk-sakklinje og forbundet med stålkabler. Ved hovedveiene ble de forankret til tunge betongpilarer som igjen var forankret i bakken. I mai 1940 utgjorde de ingen kontinuerlig linje, de hadde blitt eller skulle flyttes. Dette gjorde at de tyske 3. og 4. Panzer-Division enkelt kunne passere dem.
Da de tyske troppene hadde fullt herredømme over Belgia, 28. mai 1940, ble de belgiske portene satt inn på flere steder i Europa. De ble brukt på veier, broer og på Nordsjøstrendene. Tyskerne ga dem navnet C-element.
Mesa Verde nasjonalpark

Mesa Verde nasjonalpark er en nasjonalpark og et verdensarvsted i delstaten Colorado, USA. Parken ble etablert 29. juni 1906, og er på 211 km². De viktigste attraksjonene i nasjonalparken er et utall ruiner av hus og landsbyer fra 1200-tallet og nyere tid, bygd av puebloindianerne som klippehus – bygninger bygd i grotter og under utspring i fjellet.
Det mest kjente av boliganleggene er Cliff Palace, som antas å være det største klippehuset i Nord-Amerika. Andre anlegg er Mug House, Spruce Tree House, Square Tower House, Mesa Verde Reservoirs og Balcony House.
Det spanske uttrykket Mesa Verde betyr «grønt bord», og kommer av at mesaen var dekket av einer og pinje. 
Den svenske arkeologen Gustaf Nordenskiöld (1868-1895; sønn av Adolf Erik Nordenskiöld) var den første som utforsket de gamle klippebyene, og han utga sin bok The Cliff Dwellers of the Mesa Verde i Stockholm i 1893.
Nasjonalparken ble etablert 29. juni 1906. Et lite område av nasjonalparken på 34 km² er siden 1976 ytterligere vernet som Mesa Verde Wilderness. Parken ble innlemmet på UNESCOs verdensarvliste i 1978. 


== Eksterne lenker ==
(en) Offisielt nettsted 
(en) Mesa Verde National Park – kategori av bilder, video eller lyd på Commons 
(en) Mesa Verde National Park – galleri av bilder, video eller lyd på Commons
Redwood nasjonalpark

Redwood nasjonalpark (Redwood National and State Parks) er en nasjonalpark og et verdensarvområde ved stillehavskysten nord i delstaten California i USA. Parkens areal er på 540 km² og omfatter 45% av den resterende bestanden av Kystsequoia (redwood, Sequoia sempervirens), det høyeste og et av de største treslagene i verden. I tillegg til redwood-skogene bevarer parken gressdekt prærie, kulturminner og 60 km med uberørt kystlinje.
I 1850 var 8100 km² av den nordlige kysten av California dekket av gammel redwood-skog. Området hadde vært bebodd av indianere i 3000 år, da et lite gullrush førte gullgravere og tømmerhoggere som begynte å hogge ned skogen til området. Innsatsen til en organisasjon stiftet i 1918, som ble kalt Save-the-Redwoods League, resulterte til slutt i at tre store redwood-skoger ble bevart ved etableringen av Prairie Creek Redwoods State Park, Del Norte Coast Redwoods State Park og Jedediah Smith Redwoods State Park. Redwood nasjonalpark ble etablert i 1968, men da hadde allerede nesten 90% av den opprinnelige redwood-skogen blitt hogd ned.
Dyrelivet i parken omfatter truede arter som brunpelikan, Eucyclogobius newberryi (en art av kutlinger), hvithodet havørn, laksearten Oncorhynchus tshawytscha, nordlig flekkugle, (Strix occidentalis caurina) og stellersjøløve (Eumetopias jubatus).
National Park Service og California Department of Parks and Recreation slo administrativt sammen Redwood nasjonalpark med de tre state parks i 1994. Området ble innlemmet i UNESCOs liste over verdensarvsteder 5. september 1980.


== Eksterne lenker ==
(en) Offisielt nettsted 
(en) Redwood National Park – kategori av bilder, video eller lyd på Commons
Apostlenes hester

Apostlenes hester er et litterært uttrykk for menneskers bruk av føttene som transportmiddel, og henviser da spesielt til apostlenes misjonsreiser for å forkynne kristendommens evangelium. Fenomenet kan høres trivielt ut, men har et mye større omfang, og en langt større betydning enn vi i første omgang tenker oss.
Historiske personer fra vårt land gikk bokstavelig talt landet rundt på 1800-tallet. Aasmund Olavsson Vinje, Ivar Aasen og Knud Knudsens vandringer er for en stor del godt dokumentert.
Utviklingen av bybebyggelse hadde et annet preg før kommunikasjonsmidler som jernbane, trikk, buss og privatbiler ble innført. Bybebyggelsen ble bygd tett for å minimalisere behovet for transport, tilpasset utstrakt bruk av apostlenes hester.
"Apostlenes hester" er også tittel på en bok av Dag Kjær Smemo.


== Referanser ==
Abdul Rashid Ghazi

Abdul Rashid Ghazi (født 29. januar 1964, død 10. juli 2007) var en radikal pakistansk islamistleder.  
Abdul Rashid vegret seg til å begynne med, til forskjell fra sin eldre bror Abdul Aziz Ghazi, mot å ta noen formell muslimsk utdannelse. Han begynte studier i en madrassa under påvirkning fra sin far maulana Muhammad Abdullah Ghazi men hoppet snart av denne.
Abdul Rashid valgte i stedet å kle seg vestlig og å gjennomføre en masterutdanning i internasjonale relasjoner ved det sekulære Quaid-e-Azam-universitetet i Islamabad. Deretter ble han ansatt i utdanningsdepartementet.
Faren var så misfornøyd med Abdul Rashids livsstil at han gjorde broren Abdul Aziz til enearving. Men mordet på Muhammad Abdullah kom dog til å bli et vendepunkt i Abdul Rashids liv. Oppmuntret av sin eldre bror begynte han å studere islam, anla skjegg og engasjerte seg i Den røde moske og de tilhørende koranskolene Jamia Hafsa og Jamia Faridia. 
Ghazi var en av lederne for en koalisjon av organisasjoner som i 2001 protesterte mot USAs krig i Afghanistan.
I 2004 tok Abdul Rashid Ghazi og mange andre religiøse ledere avstand fra militærets kamp mot pro-talibanske stammer på den pakistanske landsbygden.  Den røde moské sendte på hans initiativ ut en fatwa hvor det ble sagt at de islamister som ble drept under denne konflikten av de pakistanske militære, skulle betraktes som martyrer.
Dette provoserte president Musharraf som hevdet at Abdul Rashid hadde planlagt et mordattentat mot ham. Abdul Rashid ble tvunget til å gå under jorden til regeringsanklageren senere drog tilbake anklagene mot ham.
Sammen med broren Abdul Aziz Ghazi ledet han i 2007 konflikten mot regjeringen ut fra den Røde moske i Islamabad. Etter at broren ble tatt til fange under en mislykket flukt, ledet  Abdul Rashid opprøret alene til han ble drept av de stormende pakistanske militærstyrkene i moskeens kjeller den 10. juli 2007.


== Referanser ==


== Eksterne lenker ==
Om Abdul Rashid Ghazi hos BBC engelsk
Anneks

Anneks kan være:

et sogn (ikke hovedsogn) i et prestegjeld med tilhørende annekskirke
en sidebygning til f.eks. et hotell
Lübben (Spreewald)

Lübben i Spreewald (lavsorbisk: Lubin / Błota) er en by med rundt 14 800 innbyggere. Byen er administasjonssenter for Landkreis Dahme-Spreewald i Brandenburg i Tyskland. 

		


== Kjente personer med tilknytning til Lübben (Spreewald) ==
Karin Büttner-Janz (1952), tysk turner
Paul Gerhardt (1607–1676), tysk evangelisk-luthersk teolog og salmediktere
Per Imerslund (1912–1943), norsk forfatter, eventyrer, nasjonalsosialist og frontkjemper under den andre verdenskrig
Sylvio Kroll (1965), tysk turner
Ingo Spelly (1966), tysk padler


== Referanser ==


== Eksterne lenker ==
(de) Offisielt nettsted 
(en) Lübben (Spreewald) – kategori av bilder, video eller lyd på Commons 
(en) Lübben (Spreewald) – galleri av bilder, video eller lyd på Commons